สวัสดีครับ ผมประสบอุบัติเหตุขาท่อนล่างหักแบบเปิดมีกระดูกโผล่เล็กน้อย ผ่าตัดดามเหล็กที่ขาท่อนล่าง แล้วผ่านไป 4 เดือนหลังจากดามเหล็กเริ่มมีแผลเกิดขึ้นเอง เป็นๆหายๆ 5 ครั้ง ใน 10 เดือน บางครั้งมีหนองร่วมด้วน จนผ่านไป 1 ปี 4 เดือน ผมได้ผ่าตัดถอดเหล็กออก เพราะกระดูกติดกันดีแล้ว แพทย์ได้แจ้งว่าเหล็กติดเชื้อและติดกับกระดูกมีหนองในกระดูก ซึ่งเชื้อไม่รุนแรง แพทย์ได้แจ้งว่ากระดูกแข็งแรงดี แต่ต้องให้ยาฆ่าเชื้อและนอนโรงบาลกว่า 2 สัปดาห์ ผมอยากสอบถามว่าเชื้อที่ว่านี้สามารถรักษาจนหายขาดได้ไหมครับ
สวัสดีค่ะ แทน น.ภาวะติดเชื้อที่ลุกลามเข้าสู่กระดูก โดยทั่วไปมักเกิดจากการติดเชื้อแบคทีเรีย สาเหตุเกิดได้ทั้งจาก การติดเชื้อจากแผลเปิด นั่นคือเชื้อโรคอาจเข้าสู่ร่างกายเมื่อเกิดบาดแผลและอาจทำให้เชื้อแพร่กระจายไปถึงกระดูกได้ โดยการเกิดแผลอาจมาจากหลายสาเหตุ เช่น การผ่าตัด การบาดเจ็บ เป็นต้น หรืออาจเกิดจากการติดเชื้อทางกระแสเลือด คือลามมาจากส่วนอื่นๆของร่างกายแต่ในกรณีนี้สาเหตุน่าจะชัดเจนว่าเกี่ยวกับเรื่องของการมีแผลการรักษานั้นคือการใช้ยาฆ่าเชื้อโดยอาจฉีดยาเข้าเส้นเลือดหรือให้ยาแบบรับประทาน ซึ่งหากผู้ป่วยมีอาการติดเชื้อรุนแรง อาจต้องใช้ยาปฏิชีวนะอย่างต่อเนื่องเป็นเวลานานหลายเดือน และหากเป็นนานเรื้อรัง อาจมีข้อบ่งชี้ในการผ่าตัดเพื่อปลูกกระดูกหรือเนื้อเยื่อใหม่เป็นภาวะที่ค่อนข้างรักษาได้ยากและมักเป็นเรื้อรัง แต่ก็มีสิทธิ์หายขาดได้ แนะนำติดตามการรักษากับศัลยแพทย์กระดูกและข้ออย่างต่อเนื่องค่ะ